**NASTAVNI ZAVOD ZA HITNU MEDICINU**

**VARAŽDINSKE ŽUPANIJE**

**OBRAZLOŽENJE OPĆEG DIJELA**

**I POSEBNI IZVJEŠTAJI**

**PRIJEDLOGA POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2024.**

Varaždin, 25. srpnja 2024.

**SADRŽAJ**

1. **UVOD………………………………………………………………………………….**2
2. **PRIHODI I PRIMICI…………………………………………………………………**3
   1. STANJE NOVČANIH SREDSTAVA NA RAČUNU……………………………6
3. **RASHODI I IZDACI………………………………………………………………….**6
   1. RASHODI ZA ZAPOSLENE……………………………………………………..7
   2. MATERIJALNI RASHODI……………………………………………………….7
   3. FINANCIJSKI RASHODI………………………………………………………...7
   4. NAKNADE GRAĐANIMA I KUĆANSTVIMA…………………………………8
   5. RASHODI ZA NABAVU NEFINANCIJSKE IMOVINE………………………..8
   6. RASHODI PO IZVORIMA FINANCIRANJA……………………………………8
4. **POSEBNI IZVJEŠTAJI…………………………………………………………….**10

4.1.IZVJEŠTAJ O KORIŠTENJU SREDSTAVA

FONDOVA EUROPSKE UNIJE…………………………………………………….10

4.2. IZVJEŠTAJ O STANJU POTRAŽIVANJA I DOSPJELIH OBVEZA

TE O STANJU POTENCIJALNIH OBVEZA PO OSNOVI SUDSKIH

SPOROVA…………………………………………………………………………...10

1. **REZULTAT POSLOVANJA……………………………………………………….**11
2. **UVOD**

Sadržaj polugodišnjeg izvještaja o izvršenju financijskog plana propisan je Pravilnikom o polugodišnjem i godišnjem izvještaju o izvršenju proračuna i financijskog plana (Narodne novine br. 85/23), a osnovna svrha ovog izvještaja je dati informacije o:

* planiranim i ostvarenim/izvršenim prihodima i primicima/rashodima i izdacima,
* prenesenom manjku odnosno višku iz prethodne godine i viška odnosno manjka za prijenos u slijedeće razdoblje.

Sukladno navedenom, sadržaj polugodišnjeg izvještaja o izvršenju financijskog plana, osim prikaza ukupno ostvarenih prihoda i primitaka te izvršenih rashoda i izdataka na razini odjeljka ekonomske klasifikacije i prema izvorima financiranja te rashoda po funkcijskoj klasifikaciji (**Opći dio**), uključujući njihovu raspodjelu po programskoj klasifikaciji u **Posebnom dijelu**, uz obrazloženje ostvarenja prihoda i primitaka te izvršenja rashoda i izdataka čine i **posebni izvještaji**: izvještaj o korištenju sredstava fondova Europske unije i izvještaj o stanju potraživanja i dospjelih obveza te o stanju potencijalnih obveza po osnovi sudskih sporova.

Prijedlog Financijskog plana Nastavnog zavoda za hitnu medicinu Varaždinske županije ( u daljnjem tekstu – Zavod) za 2024. godinu usvojen je na sjednici Upravnog vijeća održanoj 19.10.2022. godine (prihodi i primici u iznosu od 5.963.353,00 eura, a rashodi i izdaci u iznosu od 5.965.353,00 eura, manjak prihoda u iznosu od 2.000,00 eura), a potvrdila ga je Županijska skupština Varaždinske županije na svojoj sjednici održanoj 29.11.2023. godine. Prijedlog financijskog plana objavljen je na mrežnim stranicama Zavoda https://www.zhm-vz.hr/fin-plan.

Sažetak Računa prihoda i rashoda te Račun financiranja s prenesenim sredstvima iz

prethodnih godina dan je u **Tablici 1** usporedno s izvršenjem prethodne godine.

**Tablica 1:** Sažetak A. Računa prihoda i rashoda i B. Računa financiranja

|  |  |  |  |  |  |
| --- | --- | --- | --- | --- | --- |
| Opis | Izvršeno I-VI 2023. | Plan  2024. | Izvršeno  I-VI 2024. | Indeks  % | Indeks  % |
| 1 | 2 | 3 | 4 | 4/2\*100 | 4/3\*100 |
| PRIHODI UKUPNO | 2.805.260,84 | 5.963.353,00 | 3.578.928,49 | 127,58 | 60,02 |
| 6 PRIHODI POSLOVANJA | 2.803.595,20 | 5.962,353,00 | 3.578.928,49 | 127,58 | 60,02 |
| 7 PRIHODI OD NEFINANCIJSKE IMOVINE | 1.350,00 | 1.000,00 | 0,00 |  |  |
| RASHODI UKUPNO | 2.751.830,56 | 5.965.353,00 | 3.553.014,81 | 129,11 | 59,56 |
| 3 RASHODI POSLOVANJA | 2.386.595,20 | 5.601.081,00 | 3.201.421,14 | 134,14 | 57,16 |
| 4 RASHODI ZA NABAVU NEFIN. IMOVINE | 365.235,36 | 364.272,00 | 351.593,67 | 96,26 | 96,52 |
| RAZLIKA PRIHODA I RASHODA | 53.430,28 | -2.000,00 | 25.913,68 |  |  |
| 8 PRIMICI OD FIN. IMOVINE I ZADUŽIVAN. | 0,00 | 0,00 | 0,00 |  |  |
| 5 IZDACI ZA FIN.IMOVINU I OTPLATE ZAJMOVA | 0,00 | 0,00 | 0,00 |  |  |
| RAZLIKA PRIMITAKA I IZDATAKA | 0,00 | 0,00 | 0,00 |  |  |
| **PRIHODI I PRIMICI** | 2.805.260,84 | 5.963.353,00 | 3.578.928,49 | 127,58 | 60,02 |
| **RASHODI I IZDACI** | 2.751.830,56 | 5.965.353,00 | 3.553.014,81 | 129,11 | 59,56 |
| RAZLIKA – višak/manjak | 53.430,28 | -2.000,00 | 25.913,68 |  |  |
| VIŠAK / MANJAK PRIHODA preneseni (+/-) | 15.616,80 | 2.000,00 | 35.988,68 |  |  |
| **VIŠAK/MANJK RASPOLOŽIV U SLIJEDEĆEM RAZDOBLJU** | 69.047,08 | 0,00 | 61.902,36 |  |  |

Polugodišnji izvještaj o izvršenju iskazuje ostvarenje prihoda i primitaka, odnosno rashoda i izdataka za razdoblje siječanj – lipanj (tekući viškovi/manjkovi). Uz tekuće viškove i/ili manjkove u Polugodišnjem izvještaju o izvršenju financijskog plana iskazuje se preneseni manjak ili dio manjka za koji su u Financijskom planu osigurana sredstva za pokriće, odnosno preneseni višak ili dio viška prethodne godine koji je raspodijeljen u tekućoj godini (preneseni višak/manjak).Planirani prihodi za 2024. godinu su u iznosu od 5.963.353,00 eura, a rashodi u iznosu od 5.965.353,00 eura. Planiran je tekući manjak u iznosu od 2.000,00 eura koji je pokriven prenesenim viškom prihoda iz prethodne godine. Ostvareni prihodi za razdoblje siječanj – lipanj 2024. godine su u iznosu od 3.578.928,49 eura, a rashodi u iznosu od 3.553.014,81 eur. Primici i izdaci nisu planirani ni ostvareni. Ostvaren je tekući višak u iznosu od 25.913,68 eura. Preneseni višak prihoda iz prethodne godine iznosi 35.988,68 eura. Raspoloživa sredstva za slijedeće razdoblje iznose 61.902,36 eura.

1. **PRIHODI I PRIMICI**

Financijskim planom Nastavnog zavoda za hitnu medicinu Varaždinske županije za 2024. godinu planirani su prihodi i primici u iznosu od 5.963.353,00 eura (bez uključenog prenesenog viška/manjka iz prethodnih godina), a isti su ostvareni u razdoblju siječanj – lipanj 2024.g. u iznosu od 3.578.928,49 eura, odnosno 60,02% od godišnjeg plana. Ukupni prihodi sastoje se od:

**63 Pomoći iz inozemstva i od subjekata unutar općeg proračuna** čine:

**Pomoći proračunskim korisnicima iz proračuna koji im nije nadležan** (Ministarstvo zdravstva) **-** prihodi odzdravstvenihusluga pruženih migrantima (izvor financiranja 52).

**64** **Prihodi od imovine** ostvareni su od kamata na depozite po viđenju (sredstva na žiro računu i cashpool). Ostvareni su 74,54% od plana.

**65 Prihodi od upravnih i administrativnih pristojbi, pristojbi po posebnim propisima i naknada** su prihodi ostvareni od refundacije troškova specijalizacije za dvije liječnice koje su otišle iz ustanove i nisu odradile vrijeme prema Ugovoru o međusobnim pravima i obvezama za specijalizaciju iz hitne medicine (prihodi nisu planirani ) i refundacije šteta na vozilima (popravci i izmjene stakla na vozilima).

**66 Prihodi od prodaje proizvoda i robe te pruženih usluga i prihodi od donacija te povrati po protestiranim jamstvima** čine prihodi od pružanja usluga osiguranja na raznim kulturnim, sportskim, političkim i drugim događanjima, od usluga hitne medicine i sanitetskog prijevoza osoba koje nemaju pravo na teret HZZO-a, prihodi od edukacije djelatnika drugih ustanova u Nastavnom centru Zavoda i prihodi od primljene donacije (namještaj u iznosu od 781,25 eura). Ostvareni prihodi su 81,92% od planiranih.

**67 Prihodi iz nadležnog proračuna i od HZZO-a temeljem ugovornih obveza** čine96,93 % ukupnih ostvarenih prihoda, a 60,01% od planiranih. Sastoje se od**:**

**Prihodi iz nadležnog proračuna za financiranje redovne djelatnosti proračunskih korisnika -** Zavod ostvaruje sredstva sukladno Odluci o minimalnim financijskim standardima za decentralizirane funkcije za zdravstvene ustanove te određivanju namjene i raspodjele unutar zdravstvenih ustanova od strane Varaždinske županije, za nabavu opreme i radne odjeće te sredstva za programe u zdravstvenoj zaštiti iznad zakonskog standarda za aktivnosti unutar „Zdrave županije“- za nabavu neophodne opreme i vozila, a unutar „Zdrave županije“- za nabavu radne i zaštitne odjeće za djelatnike HMS i SP, nabavu autoguma, sufinanciranje školarina na Studiju sestrinstva i studiju Menadžment u sestrinstvu te za edukacije stanovništva –„Sve što trebate znati o hitnoj medicinskoj službi“, predavanja u prosvjetnim ustanovama i održavanje tečaja „Osnovne mjere održavanja života“. Planirani su u iznosu od 379.853,00 eura, a ostvareni su u iznosu 365.456,54 eura (izvori financiranja 11 i 44).

**Prihodi od HZZO-a temeljem ugovornih obveza**  po osnovi sklopljenog Ugovora o provođenju djelatnosti hitne medicine (izvanbolničke) i sanitetskog prijevoza ostvareni su u iznosu od 3.103.308,14 eura, a iznose 57,47% planiranih (izvor financiranja 43).

**68 Kazne , upravne mjere i ostali prihodi s**uprihodi od najma i prodaje otpada. Ostvareni su u okviru plana.

Pregled ostvarenih prihoda dan je u slijedećim tablicama (**Tablica 2** po ekonomskoj klasifikaciji i **Tablica 3** po izvorima financiranja)

**Tablica 2:Pregled prihoda po ekonomskoj klasifikaciji**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Red.**  **br.** | **Vrsta prihoda** | **Izvršeno**  **I-VI 2023.g.** | **Planirano**  **za 2024.g.** | **Struktura %** | **Izvršeno**  **I-VI 2024.g.** | **Stuktura %** | **Indeks %**  **6/3** | **Indeks %**  **6/4** |
| 1 | 2 | 3 | 4 | 5 | 6 | 7 | 8 | 9 |
| **1.** | **UKUPNI PRIHODI** | **2.805.260,84** | **5.963.353,00** | **100,00** | **3.578.928,49** | **100,00** | **127,58** | **60,02** |
| **1.1** | **6 Prihodi poslovanja** | **2.803.910,84** | **5.962.353,00** | **99,98** | **3.578.928,49** | **100,00** | **127,64** | **60,03** |
|  | **63 Pomoći iz inozemstva i od subjekata unutar općeg proračuna** | **6.754,21** | **99.500,00** | **1,67** | **4.966,43** | **0,14** | **87,75** | **4,99** |
|  | Pomoći proračunskim korisnicima iz proračuna koji im nije nadležan | 737,04 |  |  | 4.966,43 | 0,14 | 673,83 |  |
|  | Pomoći temeljem prijenosa EU sredstava | 6.017,17 |  |  | 0,00 |  |  |  |
|  | **64 Prihodi od imovine** | **2.912,74** | **6.000,00** | **0,10** | **4.472,65** | **0,12** | **153,55** | **74,54** |
|  | Prihodi od financijs.imovine | 2.912,74 |  |  | 4.472,65 | 0,12 | 153,55 |  |
|  | **65 Prihodi od upravnih i administrativnih pristojbi, pristojbi po posebnim propisima i naknada** | **7.084,38** | **8.500,00** | **0,14** | **44.907,89** | **1,25** | **633,90** | **528,33** |
|  | Prihodi po posebnim propis. | 7.084,38 |  |  | 44.907,89 | 1,25 | 633,90 |  |
|  | **66 Prihodi od prodaje proizvoda i robe te pruženih usluga i prihodi od donacija te povrati po protestiranim jamstvima** | **31.253,69** | **67.000,00** | **1,12** | **54.884,43** | **1,53** | **175,61** | **81,92** |
|  | Prihodi od prodaje proizvoda i robe te pruženih usluga | 31.253,69 |  |  | 54.103,18 | 1,51 | 173,11 |  |
|  | Donacije od pravnih i fizičkih osoba izvan općeg proračuna | 0,00 |  |  | 781,25 | 0,02 |  |  |
|  | **67 Prihodi iz nadležnog proračuna i od HZZO-a temeljem ugovornih obveza** | **2.753.249,09** | **5.779.853,00** | **96,92** | **3.468.764,68** | **96,93** | **125,99** | **60,01** |
|  | Prihodi iz nadležnog proračuna za financ. redovne djelatnosti prorač. korisnika | 365.436,35 |  |  | 365.456,54 | 10,21 | 100,01 |  |
|  | Prihodi od HZZO-a temeljem ugovornih obveza | 2.387.812,74 |  |  | 3.103.308,14 | 86,72 | 129,96 |  |
|  | **68 Kazne , upravne mjere i ostali prihodi** | **2.656,73** | **1.500,00** | **0,03** | **932,41** | **0,03** | **35,10** | **62,16** |
|  | Ostali prihodi | 2.656,73 |  |  | 932,41 | 0,03 | 35,10 |  |
| **1.2** | **7 Prihodi od prodaje nefinancijske imovine** | **1.350,00** | **1.000,00** | **0,02** | **0,00** |  |  |  |
|  | **72 Prihodi od prodaje proizvedene dugot.imovine** | **1.350,00** | **1.000,00** | **0,02** | **0,00** |  |  |  |
|  | Prihodi od prodaje prijevoznih sredstava | 1.350,00 |  |  | 0,00 |  |  |  |

# Tablica 3: Pregled prihoda po izvorima financiranja

|  |  |  |  |  |  |  |
| --- | --- | --- | --- | --- | --- | --- |
| **Izvor finan.** | **Naziv** | **Planirani 2024.g.** | **Struktura**  **%** | **Izvršeni**  **I-VI 2024.g.** | **Struktura**  **%** | **Indeks**  **5/3\*100** |
| 1 | 2 | 3 | 4 | 5 | 6 | 7 |
| 211 | Opći prihodi i primici -Županijski proračun - zakonski i iznad zakonski standard | 184.751,00 | 3,10 | 171.792,13 | 4,80 | 92,99 |
| 31 | Vlastiti prihodi | 75.000,00 | 1,26 | 92.963,08 | 2,60 | 123,95 |
| 43 | Prihodi za posebne namjene | 5.400.000,00 | 90,55 | 3.103.308,14 | 86,71 | 57,47 |
| 44 | Decentralizirana sredstva | 195.102,00 | 3,27 | 193.664,41 | 5,41 | 99,26 |
| 51 | Pomoći EU | 96.500,00 | 1,62 | 0,00 |  |  |
| 52 | Ostale pomoći-Financira država-Ministarstva | 3.000,00 | 0,05 | 4.966,43 | 0,14 | 165,55 |
| 61 | Donacije |  |  | 781,25 | 0,02 |  |
| 71 | Prihodi od nefinancijske imovine | 9.000,00 | 0,15 | 11.453,05 | 0,32 | 127,26 |
|  | **UKUPNO:** | **5.963.353,00** | **100,00** | **3.578.928,49** | **100,00** | **60,02** |

U strukturi ukupnih prihoda prema izvorima financiranja najveći udio (86,71%) čine prihodi za posebne namjene. To su prihodi ostvareni od HZZO-a po osnovi sklopljenog Ugovora o provođenju djelatnosti izvanbolničke hitne medicine i sanitetskog prijevoza. Prihodi su okviru planiranih.

Najveće odstupanje ostvarenih prihoda i rashoda (165,55%) od plana nastalo je s osnove uplate Ministarstva zdravstva za usluge pružene migrantima 2023. godine,

Vlastiti prihodi čine 2,60% ukupno ostvarenih prihoda, a veći su za 23,95% od planiranih (prihodi ostvareni od refundacije troškova specijalizacije za dvije liječnice koje su otišle iz ustanove i nisu odradile vrijeme prema Ugovoru o međusobnim pravima i obvezama za specijalizaciju iz hitne medicine i veći broj osiguranja na raznim događanjima). Prihodi od prodaje nefinancijske imovine inaknade s osnova osiguranja su veći od planiranih, a odnose se na refundacije štete na vozilima od osiguravajućih zavoda kojih je bilo više. Prihodi od Pomoći EU nisu ostvareni jer je Ugovor potpisan 25.03.2024.g. a prvi zahtjev za refundaciju nastalih troškova odobren je od Hrvatskog zavoda za zapošljavanje 25.06.2024. godine, a sredstva su uplaćena u srpnju.

Prihodi od donacija nisu planirani, a ostvareni su u iznosu od 781,25 eura-primljena donacija namještaja. Opći prihodi i primici izvršeni su 92,99% od planiranih, a decentralizirana sredstva 99,26%.

* 1. STANJE NOVČANIH SREDSTAVA NA RAČUNU

Stanje novčanih sredstava na žiro računu na dan 01.01.2024. godine iznosilo je 507.482,50 eura, a 30.06.2024. godine 640.884,75 eura.

1. **RASHODI I IZDACI**

U 2023. godini ukupni rashodi i izdaci izvršeni su u iznosu od 5.674.527,67 eura, što je 103,41% godišnjeg plana i za 18,56% više u odnosu na prethodnu godinu. Pregled ostvarenih rashoda dan je u slijedećim tablicama (**Tablica 4** po ekonomskoj klasifikaciji i **Tablica 5** po izvorima financiranja

**Tablica 4: Pregled rashoda po ekonomskoj klasifikaciji**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Red.**  **br.** | **Vrsta rashoda** | **Izvršeno**  **I-VI 2023.g.** | **Planirano**  **za 2024.g.** | **Struktura %** | **Izvršeno**  **I-VI 2024.g.** | **Struktura %** | **Indeks %**  **6/3** | **Indeks %**  **6/4** |
| 1 | 2 | 3 | 4 | 5 | 6 | 7 | 8 | 9 |
| **1.** | **UKUPNI RASHODI** | **2.751.830,56** | **5.965.353,00** | **100,00** | **3.553.014,81** | **100,00** | **129,11** | **59,56** |
| **1.1** | **3 Rashodi poslovanja** | **2.386.595,20** | **5.601.081,00** | **93,89** | **3.201.421,14** | **90,10** | **134,14** | **57,16** |
|  | **31 Rashodi za zaposlene** | **1.955.353,88** | **4.663.035,00** | **78,17** | **2.694.470,19** | **75,84** | **137,80** | **57,78** |
|  | Plaće | 1.736.980,02 |  |  | 2.348.611,90 | 66,11 | 135,21 |  |
|  | Ostali rashodi za zaposlene | 13.976,37 |  |  | 62.959,83 | 1,77 | 450,47 |  |
|  | Doprinosi na plaće | 204.397,49 |  |  | 282.898,46 | 7,96 | 138,41 |  |
|  | **32 Materijalni rashodi** | **430.434,29** | **925.846,00** | **15,52** | **506.099,84** | **14,24** | **117,58** | **54,66** |
|  | Naknade troškova zaposlenima | 103.851,95 |  |  | 122.670,66 | 3,45 | 118,12 |  |
|  | Rashodi za materijal i energiju | 226.610,94 |  |  | 244.062,24 | 6,87 | 107,70 |  |
|  | Rashodi za usluge | 78.893,09 |  |  | 109.845,99 | 3,09 | 139,23 |  |
|  | Naknade troškova osobama izvan radnog odnosa | 257,30 |  |  | 1.206,16 | 0,03 | 468,78 |  |
|  | Ostali nespomenuti rashodi poslovanja | 20.821,01 |  |  | 28.314,79 | 0,80 | 135,99 |  |
|  | **34 Financijski rashodi** | **807.03** | **5.000,00** | **0,08** | **851.11** | **0,02** | **105,46** | **17,02** |
|  | Ostali financijski rashodi | 807,03 |  |  | 851,11 | 0,02 | 105,46 |  |
|  | **37** **Naknade građanima i kućanstvima na temelju osiguranja i druge naknade** | **0,00** | **7.200,00** | **0,12** | **0,00** |  |  |  |
|  | Ostale naknade građan. i kućan. iz proračuna | 0,00 |  |  | 0,00 |  |  |  |
| **1.2.** | **4 Rashodi za nabavu nefinancijske imovine** | **395.235,36** | **364.272,00** | **6,11** | **351.593,67** | **9,90** | **96,26** | **99,44** |
|  | **41 Rashodi za nabavu neproizv. dugotr. imovine** | **491,21** | **1.000,00** | **0,02** | **1.031,25** | **0,03** | **209,94** | **103,13** |
|  | Nematerijalna imovina | 491,21 |  |  | 1.031,25 | 0,03 | 209,94 |  |
|  | **42 Rashodi za nabavu neproizv. dugotr. imovine** | **364.744,15** | **363.272,00** | **6,09** | **341.614,29** | **9,62** | **93,66** | **94,04** |
|  | Postrojenja i oprema | 32.994,15 |  |  | 313.078,25 | 8,82 | 948,89 |  |
|  | Prijevozna sredstva | 331.750,00 |  |  | 28.536,04 | 0,80 | 8,60 |  |
|  | Nematerijalna proiz. imovina | 0,00 |  |  | 0,00 |  |  |  |
|  | **45 Rashodi za dodatna ulaganja na nefin. imov.** | **0,00** | **0,00** |  | **8.948,13** | **0,25** |  |  |
|  | Dodatna ulaganja na građevinskim objektima | 0,00 |  |  | 8.948,13 | 0,25 |  |  |

U strukturi ukupnih ostvarenih rashoda 75,84% čine rashodi za zaposlene, 14,24% materijalni rashodi, 0,02% financijski rashodii 9,90% rashodi za nabavu nefinancijske imovine.

* 1. RASHODI ZA ZAPOSLENE

**31 Rashodi za zaposlene** sastoje se od bruto plaće, ostali rashodi za zaposlene(jubilarne nagrade, uskrsnica, regres, otpremnine, potpore zbog bolovanja dužeg od 90 dana i smrtnog slučaja, naknade za novorođeno dijete i naknade za neiskorišteni godišnji odmor) idoprinosi na plaće. Ostvareni rashodi iznose 57,78% od planiranih. U odnosu na isto razdoblje prethodne godine rashodi su porasli za 37,80%. Povećanje je posljedica povećanja plaće temeljem Uredbe o nazivima radnih mjesta, uvjetima za raspored i koeficijentima za obračun plaće u javnim službama - NN 22/2024), povećanja i proširenja ostalih materijalnih prava radnika te dodatnog zapošljavanja medicinskih sestara/tehničara i vozača za sanitetski prijevoz i timove T2 u djelatnosti hitne medicine.

* 1. MATERIJALNI RASHODI

**32 Materijalni rashodi** sastoje se od naknade troškova zaposlenima, rashoda za materijal i energiju, rashoda za usluge, naknade troškova osobama izvan radnog odnosai ostalih nespomenutih rashoda poslovanja. Ostvareni su 54,66% od planiranih, a porasli su za 17,58% u odnosu na prethodno razdoblje (najveće povećanje je kod naknada troškova osobama izvan radnog odnosa -rashodi su veći zbog povećanja broja članova Upravnog vijeća i rashoda za usluge-tekuće i investicijsko održavanje).

* 1. FINANCIJSKI RASHODI

**34 Financijski rashodi -**usluge platnog prometa i zatezne kamate. Ostvarenje 17,02%

jer nisu završeni sudski postupci u tijeku pa nema troškova zateznih kamata.

* 1. NAKNADE GRAĐANIMA I KUĆANSTVIMA

**37 Naknade građanima i kućanstvima na temelju osiguranja i druge naknade** - troškovi za školarine zamedicinske sestare/tehničare na doškolovanju na Studiju sestrinstva, Menadžment u sestrinstvu i školarina za Specijalističko usavršavanje medicinskih sestara i tehničara u djelatnosti hitne medicine koje financira Europska unija. Troškovi će biti ostvareni u drugom polugodištu.

* 1. RASHODI ZA NABAVU NEFINANCIJSKE IMOVINE

Od planiranih rashoda za nabavu nefinancijske imovine 99,44% je ostvareno.

**41** **Rashodi za nabavu neproizvedene dugotrajne imovine –** licence za Windows i Microsoft Office.

**42 Rashodi za nabavu proizvedene dugotrajne imovine čine:**

**Postrojenja i oprema –** rashodi za računalnu opremu i namještaj (31.203,65 eura), komunikacijsku opremu (60.595,00 eura), medicinsku opremu (212.134,81 eur) i opremu za ostale namjene (9.144,79 eura). Najveći su rashodi za medicinsku opremu. Nabavljena je neophodna medicinska oprema -defibrilatori, respiratori, aspiratori, ekg uređaji, vakuum madraci, liiečničke torbe i ALS simulator lutka sa simulatorom defibrilatora za nastavni centar Zavoda.

**Prijevozna sredstva –** nabavljeno je 1 vozilo za službene potrebe.

Ove godine više je ulagano u nabavu opreme, a manje u nabavu vozila.

* 1. RASHODI PO IZVORIMA FINANCIRANJA

# Tablica 5: Pregled rashoda po izvorima financiranja

|  |  |  |  |  |  |  |
| --- | --- | --- | --- | --- | --- | --- |
| **Izvor finan.** | **Naziv** | **Planirani 2024.g.** | **Struktura**  **%** | **Izvršeni**  **I-VI 2024.g.** | **Struktura**  **%** | **Indeks**  **%** |
| 11 | Opći prihodi i primici -Županijski proračun - zakonski i iznad zakonski standard | 184.751,00 | 3,10 | 171.792,13 | 4,84 | 92,99 |
| 31 | Vlastiti prihodi | 79.000,00 | 1,32 | 43.433,30 | 1,22 | 54,98 |
| 43 | Prihodi za posebne namjene | 5.408.000,00 | 90,66 | 3.055.072,80 | 85,99 | 56,49 |
| 44 | Decentralizirana sredstva | 195.102,00 | 3,27 | 193.664,41 | 5,45 | 99,26 |
| 51 | Pomoći EU | 86.500,00 | 1,45 | 72.431,91 | 2,04 | 83,74 |
| 52 | Ostale pomoći-Financira država-Ministarstva | 3.000,00 | 0,05 | 4.320,96 | 0,12 | 144,03 |
| 61 | Donacije |  |  | 781,25 | 0,02 |  |
| 71 | Prihodi od nefinancijske imovine | 9.000,00 | 0,15 | 11.518,05 | 0,32 | 127,98 |
|  | **UKUPNO:** | **5.965.353,00** | **100,00** | **3.553.014,81** | **100,00** | **59,56** |

**Izvor 11 - Opći prihodi i primici**

Ostvareni rashodi odnose se na nabavu opreme (121.078,84 eura), vozila za službene potrebe (28.536,04 eura), radne i zaštitne odjeće (17.179,76 eura), auto guma (3.981,00 eur) i dio na predavanja u prosvjetnim ustanovama i održavanje tečaja „Osnovne mjere održavanja života“(1.016,49 eura). Ostvareno je 92,99% od plana..

**Izvor 31 - Vlastiti prihodi**

Vlastiti prihodi ostvareni su od pružanja usluga medicinskog osiguranja na sportskim, kulturnim i drugim javnim okupljanjima, pružanje zdravstvene usluge neosiguranim osobama, usluge sanitetskog prijevoza osobama bez valjanog naloga za sanitetski prijevoz te prijevoz bolesničkih uzoraka za potrebe Opće bolnice Varaždin, pružanje zdravstvene usluge na zahtjev MUP-a i Ministarstva pravosuđa i uprave, edukacija iz područja hitne medicine osoba izvan Zavoda, prihodi od kamata na sredstva na žiro računu te prihodi od najma, cassasconta i prodaje otpada. Ostvareni prihodi utrošeni su za pokriće rashoda za zaposlene koji obavljaju medicinska osiguranja, rashoda za zaposlene i naknade za prijevoz za ne zdravstveno osoblje koji se ne pokrivaju sredstvima HZZO-a, rashoda za naknade vanjskim instruktorima za edukacije u Nastavnom centru Zavoda, stručno usavršavanje radnika, nabavu nefinancijske imovine i dijela materijalnih rashoda-za materijal i usluge te ostalih rashoda. Vlastiti rashodi čine 1,22% ukupno ostvarenih rashoda. Ostvareni su 54,98% od planiranih.

**Izvor 43 - Ostali prihodi za posebne namjene**

Prihodi ostvareni od HZZO-a po osnovi sklopljenog Ugovora o provođenju djelatnosti hitne medicine (izvanbolničke) i sanitetskog prijevoza utrošeni su za pokriće rashoda za zaposlene, materijalnih i nematerijalnih te financijskih rashoda. Ostvareni su 56,49% od planiranih. U strukturi ukupnih rashoda najveći dio se odnosi na rashode za posebne namjene 85,99%.

**Izvor 44 - Decentralizirana sredstva**

Planirani rashodi su skoro u cijelosti i ostvareni za nabavu komunikacijske i medicinske opreme te radne i zaštitne odjeće (99,26%).

**Izvor 51 - Pomoći EU**

Rashodi se odnose na Specijalističko usavršavanje medicinskih sestara i tehničara u djelatnosti hitne medicine po Ugovoru o dodjeli bespovratnih sredstava za projekte koji se financiraju u okviru Nacionalnog plana oporavka i otpornosti 2021. – 2026., a financira ih Europska unija NextGenerationEU. Planirani rashodi su izvršeni 83,74% (pet medicinskih tehničara je završilo usavršavanje, a jedan je započeo u mjesecu travnju).

**Izvor 52 - Ostale pomoći**

Najveće odstupanje ostvarenih rashoda (144,03%) od plana nastalo je s osnove uplate Ministarstva zdravstva za usluge pružene migrantima, a koja sredstva su utrošena za nabavu medicinskog materijala.

**Izvor 61 – Donacije**

Rashodi od donacija nisu planirani, a ostvareni su u iznosu od 781,25 eura-primljena donacija namještaja.

**Izvor 71 - Prihodi od prodaje nefinancijske imovine i naknade šteta s osnova osiguranja**

Ostvareni rashodi odnose se na usluge popravka vozila koje se refundiraju od osiguravajućih zavoda (kasko osiguranje i osiguranje autoodgovornosti), a veći su od planiranih za 27,98% zbog popravka dva vozila koja su oštećena u prometu.

Prema funkcijskoj klasifikaciji ostvareni rashodi su u okviru planiranih. Planirani rashodi za opće usluge ostvarit će se u drugom polugodištu.

1. **POSEBNI IZVJEŠTAJI**

**4.1. Izvještaj o korištenju sredstava fondova Europske unije**

**Evidentirani prihodi i rashodi u razdoblju I-VI 2024.g.**

**- Europska unija NextGeneration EU** – Mehanizam za oporavak i otpornost – Nacionalni plan oporavka i otpornosti 2021. - 2026.

Projekt „Specijalističko usavršavanje medicinskih sestara i tehničara u djelatnosti hitne medicine“ započeo je u lipnju 2023.g., a Ugovor o dodjeli bespovratnih sredstava potpisan je 25.03.2024.g. u iznosu od 171.789,99 eura. Prvi Zahtjev za nadoknadom sredstava poslan je u svibnju za refundaciju troškova za razdoblje lipanj 2023.g. – veljača 2024.g. Odobren je 24.06.2024.g.u iznosu od 97.090,32 eura. Sredstva su uplaćena u srpnju pa nema evidentiranih prihoda u razdoblju siječanj-lipanj 2024.g. Rashodi nastali u toku 2024.g. iznose 72.431,91 eur.

**4.2. Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova**

Stanje nenaplaćenih potraživanja za prihode poslovanja 30.06.2024. g. – 730.234,12 eura

Stanje nepodmirenih dospjelih obveza 30.06.2024.g. - 121,69 eura

Stanje potencijalnih obveza po osnovi sudskih sporova 30.06.2024.g. – 29 sudskih sporova -221.585,03 eura.

**5. REZULTAT POSLOVANJA**

Iz 2023. godine prenesen je višak prihoda u iznosu od 35.988,68 eura.

**Rezultat poslovanja za razdoblje I-XII 2023. godine po izvorima**

|  |  |  |
| --- | --- | --- |
| **Izvor** | **Naziv** | **Iznos - eur** |
| 11 | Opći prihodi i primici |  |
| 31 | Vlastiti prihodi | 4.988,10 |
| 43 | Prihodi za posebne namjene | 96.455,03 |
| 44 | Decentralizirana sredstva |  |
| 51 | Pomoći EU | -65.134,45 |
| 52 | Ostale pomoći |  |
| 61 | Donacije |  |
| 71 | Prihodi od prodaje nefinancijske imovine i naknade s osnova osiguranja | -320,00 |
|  | **UKUPNO:** | **35.988,68** |

Sukladno Odluci o raspodjeli rezultata za 2023. godinu viškovi će se utrošiti, a manjkovi pokriti u 2024.godini.

Za razdoblje siječanj-lipanj 2024.godine ostvaren je višak prihoda u iznosu od 25.913,68 eura.

**Rezultat poslovanja za razdoblje I-VI 2024. godine po izvorima**

|  |  |  |
| --- | --- | --- |
| **Izvor** | **Naziv** | **Iznos - eur** |
| 11 | Opći prihodi i primici |  |
| 31 | Vlastiti prihodi | 49.529,78 |
| 43 | Prihodi za posebne namjene | 48.235,34 |
| 44 | Decentralizirana sredstva |  |
| 51 | Pomoći EU | -72.431,91 |
| 52 | Ostale pomoći | 645,47 |
| 61 | Donacije |  |
| 71 | Prihodi od prodaje nefinancijske imovine i naknade s osnova osiguranja | -65,00 |
|  | **UKUPNO:** | **25.913,68** |

Raspoloživa sredstva za slijedeće razdoblje iznosi 61.902,36 eura.

**NASTAVNI ZAVOD ZA HITNU MEDICINU**

**VARAŽDINSKE ŽUPANIJE**

**OBRAZLOŽENJE POSEBNOG DIJELA**

**PRIJEDLOGA POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2024. GODINU**

Varaždin, 25. srpnja 2024.

Nastavni zavod za hitnu medicinu Varaždinske županije provodi slijedeće programe unutar kojih se provode projekti i aktivnosti:

1. **Program: 1140 Programi europskih poslova…………………………………**14

-K114001 Međunarodni projekti u zdravstvu

1. **Program: 1290 Programi u zdravstvenoj zaštiti iznad zakonskog standarda………………………………………………………………………..**16

**-**A129008 Nabavaopreme i dodatna ulaganja u zdravstvene objekte

-A129009 Program „Zdrava županija“

1. **Program: 1320 Javne ustanove u zdravstvu………………………………….**.18

**-**A132001 Redovna djelatnost ustanova u zdravstvu

**-**K132001 Investicijsko ulaganje-izgradnja objekata, nabava opreme

**-**K132002 Informatizacija

**-**T132001 Investicijsko i tekuće održavanje objekata i opreme

|  |  |  |
| --- | --- | --- |
| **NAZIV PROGRAMA:** |  | **PROGRAMI EUROPSKIH POSLOVA** |
| **OPIS PROGRAMA:** |  | U okviru ovog programa planirana su sredstva za specijalističko usavršavanje medicinskih sestara/tehničara u djelatnosti hitne medicine, kako bi se poboljšale usluge izvan bolničke hitne medicine, odnosno osnažila Mreža hitne medicine dodatnim timovima T-2 u Varaždinskoj županiji. |
| **ZAKONSKA I DRUGA PODLOGA ZA UVOĐENJE PROGRAMA:** |  | Pravilnik o specijalističkom usavršavanju prvostupnika sestrinstva u djelatnosti hitne medicine (NN 109/19, 119/19, 139/22, 144/22),  Rješenje Ministarstva zdravstva o odobravanju specijalističkog usavršavanja za svakog medicinskog tehničara  Ugovor od dodjeli bespovratnih sredstava iz Europske unije namijenjenih provedbi projekta „Specijalističko usavršavanje medicinskih sestara i tehničara u djelatnosti hitne medicine“ iz Nacionalnog plana oporavka i otpornosti 2021.-2026. |
| **IZVRŠENJE PLANIRANIH SREDSTAVA:** |  | |  |  |  |  |  | | --- | --- | --- | --- | --- | | **R.b.** | **Naziv aktivnosti/projekta** | **Plan**  **2024.** | **Izvršenje**  **I-VI 2024.** | **Indeks**  **%** | | 01. | Međunarodni projekti u zdravstvu | 86.500,00 | 72.443,44 | 83,75 | |  | **Ukupno program:** | **86.500,00** | **72.443,44** | **83,75** |   U okviru predmetnog proračunskog projekta planirani su u 2024. g. rashodi za zaposlene u iznosu od 79.140 eura i materijalni rashodi u iznosu od 7.360 eura. Ukupni rashodi su okviru planiranih jer je pet tehničara završilo specijalističko usavršavanje, a jedan je započeo u travnju. |
| **CILJEVI I POKAZATELJI USPJEŠNOSTI:** |  | Cilj programa specijalističkog usavršavanja je teorijskim i praktičnim usvajanjem znanja i vještina osposobiti prvostupnika sestrinstva za samostalno pružanje medicinske skrbi u svojoj domeni rada, a temeljen na suvremenim znanstvenim spoznajama za zbrinjavanje hitnih stanja u skladu s etičkim načelima, na humani način pun poštovanja, s dodatnom psihosocijalnom potporom, a u skladu sa svojim kompetencijama. S većim brojem specijalista u timovima T-2 hitne medicine osigurat će se veća učinkovitost, kvaliteta i dostupnost hitne medicinske službe na području Varaždinske županije   |  |  |  |  |  |  |  | | --- | --- | --- | --- | --- | --- | --- | | **Pokazatelj** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost 2024.** | **Ostvarena vrijednost I-VI 2024.** | | Broj prvostupnika sestrinstva koji su stekli naziv specijalist u djelatnosti hitne medicinske pomoći | Povećanjem broja specijalista sestrinstva u hitnoj medicini povećava se kvaliteta pružene hitne medicinske usluge u timovima T-2 | Broj zaposlenika | 0 | Zavod | 5 | 5 | |

|  |  |  |
| --- | --- | --- |
| **NAZIV PROGRAMA:** |  | **PROGRAMI U ZDRAVSTVENOJ ZAŠTITI IZNAD ZAKONSKOG STANDARDA** |
| **OPIS PROGRAMA:** |  | Podizanje kvalitete zdravstvene usluge stručnim usavršavanjem medicinskih tehničara/sestara, nabavom nove opreme i održavanjem postojeće, te edukacijom stanovništva o hitnoj medicinskoj službi |
| **ZAKONSKA I DRUGA PODLOGA ZA UVOĐENJE PROGRAMA:** |  | Zakon o proračunu (NN 144/21.)  Upute za izradu Proračuna Varaždinske županije  Pravilnik o organizaciji i načinu obavljanja hitne medicine i sanitetskog prijevoza (NN 64/24.)  Ugovor o provođenju programa zdravstvene zaštite iznad standarda s Varaždinskom županijom |
| **IZVRŠENJE PLANIRANIH SREDSTAVA:** |  | |  |  |  |  |  | | --- | --- | --- | --- | --- | | **R.b.** | **Naziv aktivnosti/projekta** | **Plan**  **2024.** | **Izvršenje**  **I-VI 2024.** | **Indeks**  **%** | | 01. | Nabava opreme i dodatna ulaganja u zdravstvene objekte | 151.570,00 | 149.614,88 | 98,71 | | 02. | Program „Zdrava županija“ | 33.181,00 | 22.177,25 | 66,84 | |  | **Ukupno program:** | **184.751,00** | **171.792,13** | **92,99** |   ***Nabava opreme i dodatna ulaganja u zdravstvene objekte***  Obuhvaća aktivnost nabave potrebne opreme za obavljanje djelatnosti izvanbolničke hitne medicine i sanitetskog prijevoza kao zamjena za dotrajalu. Planirana sredstva su skoro u cijelosti i ostvarena.  ***Program „Zdrava županija“***  Obuhvaća aktivnosti podizanja svijesti i edukacija stanovništva iz područja hitne medicine pod nazivom „Sve što trebate znati o hitnoj medicinskoj službi“, održavanje predavanja u prosvjetnim ustanovama i održavanje tečaja „Osnovne mjere održavanja života“, stručno usavršavanje medicinskih sestara/tehničara na Studiju sestrinstva i Menadžment u sestrinstvu kako bi se poboljšala kvaliteta izvanbolničke hitne medicinske usluge, te nabava auto guma i neophodne radne odjeće i obuće.  Veći dio planiranih rashoda je ostvaren. Školarine i drugi dio predavanja u prosvjetnim ustanovama ostvarit će se u drugoj polovici godine. |
| **CILJEVI I POKAZATELJI USPJEŠNOSTI :** |  | Pružanje što kvalitetnije i učinkovitije hitne medicinske usluge i sanitetskog prijevoza, sa stručnijim zdravstvenim radnicima i novijom medicinskom opremom i vozilima, stanovnicima Varaždinske županije. Podizanje svijesti i edukacija stanovništva o hitnoj medicinskoj službi i smanjenje dolazaka ne hitnih pacijenata   |  |  |  |  |  |  |  | | --- | --- | --- | --- | --- | --- | --- | | **Pokazatelj** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost 2024.** | **Ostvarena vrijednost I-VI 2024.** | | Smanjenje ne hitnih intervencija u odnosu na ukupan broj intervencija | Kako bi se pravovremeno pružila usluga najugroženijima potrebno je educirati stanovništvo kada zvati hitnu medicinsku službu | % | 68 | Zavod | 66 | 68 | | Povećanje broja VŠS i VSS medicinskih tehničara/sestara | Usavršavanjem medicinskih tehničara/sestara radi se na profesionalnom rastu i razvoju koji je neophodan za kvalitetno pružanje zdravstvene usluge | Broj VŠS  Broj VSS | 21  7 | Zavod  Zavod | 24  9 | 23  7 | |

|  |  |  |
| --- | --- | --- |
| **NAZIV PROGRAMA:** |  | **JAVNE USTANOVE U ZDRAVSTVU** |
| **OPIS PROGRAMA:** |  | Zavod obavlja usluge izvanbolničke hitne medicine i sanitetskog prijevoza.  Zavod sklapa ugovor o provođenju djelatnosti hitne medicine (izvanbolničke) i sanitetskog prijevoza s Hrvatskim zavodom za zdravstveno osiguranje sukladno općim aktima Hrvatskog zavoda za zdravstveno osiguranje i Mreži hitne medicine (NN 134/23.) te normativu i standardu timova sanitetskog prijevoza sukladno općem aktu Hrvatskog zavoda za hitnu medicinu. Za obavljanje hitne medicine ugovoreno je 25 timova T-1 i od 10.06.2024.g. 5 timova T-2, 5 prijavno dojavnih jedinica, 15,5 timova sanitetskog prijevoza do 29.02.2024.g., a od 01.03.2024.g. 16 timova . Prioritet Zavoda je da se svakom pacijentu osigura pravo na kvalitetnu zdravstvenu zaštitu sukladno njegovom zdravstvenom stanju i opće prihvaćenim stručnim standardima u okviru zakonitog i odgovornog poslovanja. Zavod ostvaruje sredstva sukladno Odluci o minimalnim financijskim standardima za decentralizirane funkcije za zdravstvene ustanove te određivanju namjene i raspodjele unutar zdravstvenih ustanova od strane Varaždinske županije koja je osnivač Zavoda za nabavu opreme. Zavod također pruža usluge osiguranja na javnim skupovima, kulturnim, sportskim i drugim događanjima, pruža usluge neosiguranim osobama, na zahtjev MUP-a, Ministarstva pravosuđa, Centara za socijalnu skrb i drugih pravnih osoba te radi edukacije zdravstvenih i nezdravstvenih radnika u Nastavnom centru u Ludbregu. |
| **ZAKONSKA I DRUGA PODLOGA ZA UVOĐENJE PROGRAMA:** |  | Zakon o zdravstvenoj zaštiti  Mreža hitne medicine (NN 134/23.)  Pravilnik o organizaciji i načinu obavljanja hitne medicine i sanitetskog prijevoza (NN 64/24.)  Odluka o osnovama za sklapanje ugovora o provođenju zdravstvene zaštite iz obveznog zdravstvenog osiguranja  Odluka o minimalnim financijskim standardima za decentralizirane funkcije za zdravstvene ustanove u 2024.g.  Upute za izradu Proračuna Varaždinske županije |
| **IZVRŠENJE PLANIRANIH SREDSTAVA:** |  | |  |  |  |  |  | | --- | --- | --- | --- | --- | | **R.b.** | **Naziv aktivnosti/projekta** | **Plan**  **2024.** | **Izvršenje**  **I-VI 2024.** | **Index**  **%** | | 01. | Redovna djelatnost ustanova u zdravstvu | 5.348.400,00 | 3.013.216,58 | 56,34 | | 02. | Investicijsko ulaganje - izgradnja objekata, nabava opreme | 206.702,00 | 200.017,54 | 96,77 | | 03. | Informatizacija | 7.000,00 | 1.961,25 | 28,02 | | 04. | Investicijsko i tekuće održavanje objekata i opreme | 132.000,00 | 93.595,40 | 70,91 | |  | **Ukupno program:** | **5.694.102,00** | **3.308.790,77** | **58,11** |   ***Redovna djelatnost ustanova u zdravstvu***  Obuhvaća aktivnosti pružanja zdravstvenih usluga izvanbolničke hitne medicine i sanitetskog prijevoza temeljem Ugovora sklopljenog s Hrvatskim zavodom za zdravstveno osiguranje, pružanja usluga osiguranja na raznim manifestacijama, pružanja zdravstvenih usluga drugim osobama na zahtjev i edukacije zdravstvenih i nezdravstvenih radnika u Nastavnom centru Zavoda. Rashodi su u okviru planiranih.  ***Investicijsko ulaganje - izgradnja objekata, nabava opreme***  Obuhvaća aktivnosti nabave nefinancijske imovine potrebne za obavljanje djelatnosti iz decentraliziranih sredstava (komunikacijska i medicinska oprema), vlastitih prihoda i prihoda od prodaje nefinancijske imovine. Ostvareni rashodi su 96,77% od planiranih.  ***Informatizacija***  Obuhvaća aktivnosti tekućeg i investicijskog održavanja računalne opreme i programa iz prihoda za posebne namjene, te nabava nove računalne opreme i licenci iz vlastitih prihoda. Ostvareni rashodi su 28,02% od planiranih.  ***Investicijsko i tekuće održavanje objekata i opreme***  Obuhvaća aktivnosti tekućeg i investicijskog održavanja nefinancijske imovine u Zavodu i kod drugih ovlaštenih pravnih osoba iz prihoda za posebne namjene i prihoda od nadoknade šteta s osnova osiguranja. Ostvareni rashodi za prvo polugodište su već 70,91% od planiranih zbog povećanih troškova za održavanje prijevoznih sredstava i održavanja prostora u Ispostavi Ivanec. |
| **CILJEVI I POKAZATELJI USPJEŠNOSTI:** |  | **Učinkovitija i kvalitetnija izvan bolnička hitna medicina i sanitetski prijevoz**  Postizanje i održavanje standarda Hrvatskog zavoda za hitnu medicine da vrijeme dolaska tima izvanbolničke HMS do pacijenta u urbanim sredinama treba iznositi do 10 min. u 80% slučajeva, a u ruralnim sredinama do 20 min. isto u 80% slučajeva uz napomenu da od dojave do dolaska u bolnicu ne prelazi se vrijeme od jednog sata u 80% slučajeva.  Opisani standardi su sukladni svjetskim standardima zbrinjavanja stanja koja neposredno ugrožavaju ljudski život i zdravlje.\*  \*Standard Hrvatskog zavoda za hitnu medicinu   |  |  |  |  |  |  |  | | --- | --- | --- | --- | --- | --- | --- | | **Pokazatelj** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost 2024.** | **Ostvarena vrijednost I-VI 2024.** | | Smanjenje prosječnog vremena čekanja na intervenciju HMS | Kroz kraće vrijeme odaziva na intervenciju eliminira se mogućnost pogoršanja stanja pacijenta zbog proteka vremena | Vrijeme čekanja na intervenciju u minutama urbanim sredinama, a u ruralnim sredinama | 10  20 | Zavod  Zavod | 10  20 | 10  20 | | Broj uspješnih reanimacija u odnosu na ukupan brij reanimacija | Broj uspješnih reanimacija u odnosu na ukupan brij reanimacija kao rezultat kontinuiranog usavršavanja djelatnika čime se utječe na povećanje standarda i kvalitete rada Zavoda | % | 21,60 | Zavod | 24 | 21 | | Broj obavljenih pregleda u prostorima Zavoda | Koordinacija s zdravstvenim ustanovama na području rada Zavoda za prihvat upućenih pacijenata za koje je medicinsko osoblje prema stručnoj procijeni utvrdilo da nisu hitni | Broj pregleda | 8.995 | Zavod | 7.000 | 2.164 | | Broj  sanitetskih prijevoza | Učinkovitom organizacijom prijevoza smanjiti broj prijevoza uz poštivanje svih kriterija i standarda prilikom prijevoza pacijenata | Broj  prijevoza | 44.378 | Zavod | 44.000 | 25.189 |   Ostvarena je temeljna zadaća Zavoda da se svakom pacijentu Zavoda osigura pravo na kvalitetnu zdravstvenu zaštitu izvanbolničke hitne medicine i sanitetskog prijevoza sukladno njegovom zdravstvenom stanju. |

**Ravnatelj:**

Tomislav Benjak, dr.med.dent.